nl da hu nn da da en da da da da da nb en da de da en da da da da da en en da en da da da da da da en da en da da da da da da da nb da en da da da da da da da sv da en da da da da da nb da en sv da en da da da da da en da en da da da da da da en da da en da da da da da en sv da da da da da da en da da da nb fr fr de vi da da da da da da da da da en en en en en en da en en en en oc en en en en en en en en
Sådan lykkes du med russerne
Udgivet den 9. februar 2021 af Mette
Navalnyj: Sandhedskrigeren med en ny fortælling om Rusland
Navalnyj har fået meget spalteplads i de danske og vestlige nyhedsmedierne de seneste uger. For mange i Vesten tænder han et håb om et korruptionsfrit, demokratisk Rusland. For mindst lige så mange i Rusland er han den rene Novitjok-gift for den orden og stabilitet, Putin har skabt i de sidste to årtier.
Aktivisten og oppositionspolitikeren Aleksej Navalnyj har gjort noget, som ingen af hans oppositionsforgængere har været i stand til. Han har skabt en helt ny fortælling om demonstrationer og folkemodstand i Rusland. Denne fortælling kan bygge bro mellem de demokratisk sindede russere og ditto vesterlændinge. Men den bliver samtidig tiet ihjel af de konservative kræfter i Rusland og fortælles derfor ikke til den brede russiske befolkning.
Der har i mange år været store demonstrationer i Rusland, som har fået omfattende mediebevågenhed i Vesten. Man har demonstreret mod alt fra valgsvindel i 2011 til en uretfærdig pensionspolitik i 2018. Men denne gang har fortællingen en ny dimension, fordi rollerne er castet til nogle nye typer.
Fortællingen er stadig centreret om den russiske befolknings oprør mod magthaverne. Men hovedrollen er ikke besat af en af det totalitære regime underkuet russer, der gør et stolt og selvbevidst oprør mod det sovjetiske rædselsregime. Den spilles heller ikke af en brutal og grov stereotyp russer uden manerer, der trumfer alt og alle på sin vej. Nej, hovedrollen i det nutidige drama er castet til en sympatisk, intelligent og demokratisk sandhedskriger, der med et beundringsværdigt og næsten overnaturligt heltemod trodser giftmordforsøg og fængselsstraffe.
Udgivet den 5. februar 2021 af Mette
Underbukseforgifter: Navalnyj latterliggør Putin og svækker hans magt
“Putins vrede mod mig skyldes, at han vil gå over i historien som ham, der forgiftede. Vi har haft Aleksander Befrieren og Jaroslav den Vise – men han bliver husket som Vladimir Underbukseforgifter”.
Sådan sagde den russiske oppositionspolitiker og aktivist Aleksej Navalnyj, da han tidligere på ugen i retten blev idømt 3,5 års fængsel – dybest set for at opildne til modstand mod magthaverne i Rusland – men formelt set for ikke at møde op hos de russiske myndigheder, fordi han lå i koma på et tysk hospital efter et giftmordforsøg.
Referencen til underbukserne kommer fra den opsigtsvækkende fremgangsmåde, man valgte til at eksekvere dette giftmordforsøg. Agenter fra den russiske sikkerhedstjeneste FSB har nemlig angiveligt listet den sovjetiske nervegift Novitjok ind i Navalnyjs underbukser. Mordforsøget lykkedes imidlertid ikke. Navalnyj fik hurtig lægehjælp og blev efterfølgende indlagt på et hospital i Tyskland.
Herefter rejser Navalnyj tilbage til Rusland, hvor han omgående bliver arresteret og stillet for retten. Det er i dette øjeblik, han for øjnene af verdenspressen omdøber Vladimir Putin til ”Vladimir Underbukseforgifter”. [Read more…]
Udgivet den 25. november 2020 af Mette
Dansende biler af Camilla Nellemann – anmeldelse
Dansende biler – Med en dansker på udebane i Japan fra 1998 til 2016 er skrevet af Camilla Nellemann. Det er en autofiktiv roman om mødet med den japanske kultur, som den opleves af en ung dansk kvinde. Med denne bog får læseren en velskrevet og underholdende beretning om mødet mellem en selvstændig ung dansker og den hierarkiske og traditionsbundne japanske kultur.
Men hvorfor anmelde en bog om Japan, når denne blog handler om Rusland og russisk kultur? Det må jeg hellere lade Camilla selv forklare:
Kunne du have lyst til at anmelde min bog “Dansende biler – med en dansker på udebane i Japan fra 1998 til 2016”? Det vil være super interessant for mig at høre din – en ruslandseksperts – mening om den. Der er en lille smule om Rusland og Kirgisistan i bogen.
På din hjemmeside nævner du dine kulturelle bommerter på børnehjemmet i Rusland – min bog handler om, hvordan jeg jokkede rundt i kulturspinaten, da jeg kom til Japan første gang i 1998 og ramlede ind i det ene kultursammenstød efter det andet. Faktisk kom jeg til at træde min værtsfamilie over tæerne i sådan en grad, at de opfordrede mig til at rejse hjem 🙂 Men jeg blev, heldigvis, og lærte af bommerterne. I dag lærer jeg fra mig til andre, der bøvler med den japanske kultur, som jeg selv gjorde engang.
Så selvom Dansende biler handler om Japan, er der noget at hente for danskere, der interesserer sig for det russiske. I hvert fald handler bogen om det svære kulturmøde og om at navigere i et hierarki, der er langt mere udtalt og opdelt end det danske. [Read more…]
Udgivet den 15. november 2020 af Mette
Kæreste med russisk kvinde – er det fake?
Kæreste med russisk kvinde? Hvordan ved man, at man ikke bliver snydt? Det har Peter spurgt mig. Han har mødt en russisk kvinde på Tinder og vil gerne være kæreste med hende. Men nu er han blevet i tvivl om, hvorvidt det er fake, og om han bliver udnyttet. Han har derfor skrevet til mig for et råd:
Jeg skriver til dig fordi jeg står midt i et kulturmøde med en russisk kvinde jeg har mødt. Men kulturmødet har vokset sig ret kompleks.
Jeg har haft en efterhånden lang korrespondance med en 40-russisk kvinde jeg har mødt på Tinder. Hun bor i den sydøstlige del af Rusland. Vi har skrevet frem og tilbage på e-mail. Hun har ringet tre gange til mig. Jeg har endda talt med hendes mor over telefonen. Det hele er sket inden for en måned.
Pga. covid/19 er det svært at mødes for at se om der er noget kærestematch. Den eneste mulighed er at mødes i Grækenland. Hun fortæller mig at hun aldrig har været uden for Ruslands grænser. I går sender hun mig en oversigt fra et rejsebureau med de omkostninger hun får ved at rejse til Grækenland, se vedhæftet. Jeg ved ikke helt hvorfor hun sender mig denne oversigt. Men jeg har på fornemmelsen at den er fake! Den er stemplet. Når jeg googler på adressen, som står på oversigten, ligger der ikke noget rejsebureau på den adresse. Der er ikke angivet en hjemmesideadresse på oversigten fra rejsebureauet. Det ser lidt suspekt ud.
Hvad tænker du, Mette? Er det fake? [Read more…]
Filed Under: Kvinder i Rusland, Q&A
Udgivet den 13. februar 2020 af Mette
Mænd og kvinder i Rusland – hvordan samarbejder man?
Mænd og kvinder i Rusland er underlagt andre dynamikker end i Danmark. Derfor har Bente skrevet til mig med et spørgsmål. Bente arbejder i en dansk virksomhed, som laver emballage- og filtreringsløsninger. Hun skriver:
Det, jeg søger, er anvisninger til første møde mellem mig som kvinde og en mandlig russisk kollega, hvor min opgave er at træne ham – i Danmark. På sigt forventer jeg kundemøder i Rusland med ham – hvor min rolle er som specialist. Så jeg er interesseret i at høre mere om, hvor jeg bedst kan begå mig som dansk kvinde i Rusland til forholdsvise korte møder (1 dag) i samarbejde med en russisk kollega.
Jeg er 46 år og han er omkring de 30 år.
Læs mit svar til Bente her:
Filed Under: Kvinder i Rusland, Q&A
Udgivet den 4. februar 2020 af Mette
Feminisme i Rusland: Mænd er en sparsom ressource
Feminisme i Rusland – findes det overhovedet? Forfatter, teolog og instagrammer Ekaterina Andersen er ikke i tvivl. Hun er feminitisk samfundsdebattør med russisk baggrund og derfor den helt rette til at fortælle om kvinders situation og muligheder i Rusland.
Ekaterina Andersen er feministisk forfatter og samfundsdebattør, klummeskribent hos Ekstra Bladet, gift og mor til to. Du kan læse Ekaterinas klummer i Ekstra Bladet her og følge hende på Instagram på @ekaterinaandersen.
Ingen ligestilling i Rusland
Hvis du spørger Ekaterina Andersen er der bestemt ikke ligestilling i Rusland. Hverken i familielivet eller i forretningslivet. Man skal være nogens protege for at komme frem i business, f.eks. en mand, far eller elsker. Og som kvinde kan du ikke forvente at få hjælp fra politiet, hvis du melder din mand for vold i hjemmet. Politiet prioriterer det ganske enkelt ikke. [Read more…]
Filed Under: Kvinder i Rusland
Udgivet den 5. december 2019 af Mette
Den russiske jule- og nytårstradition
Russisk jul er anderledes end den danske og europæiske jul. De holder det ikke på samme tidspunkt og heller ikke på samme måde. De tre vigtigste forskelle mellem dansk og russisk jul er følgende:
Russerne holder jul til nytår
Den russiske julemand er blå
I mange år var det forbudt at fejre jul i Rusland
I dette indlæg kan du læse om den russiske jule- og nytårstradition. Hvis du skriver en skoleopgave, kan du finde mange svar her.
Filed Under: Russiske højtider
Udgivet den 3. december 2019 af Mette
Skæbnens ironi: En “must see” russisk nytårsfilm
I dette indlæg vil jeg tippe dig om en god russisk nytårsfilm: Ironiya sudby, ili s legkim parom. På dansk hedder den Skæbnens ironi. Det er den sødeste lille feel good-film, som bedst kan sammenlignes med Jul i Nøddebo Præstegaard.
Skæbnens ironi er på min liste over russiske kultfilm og er i min optik helt på linje med Panserkrydseren Potjemkin. Den er fra 1975 og viser en fin kritik af sovjetsamfundet, hvor alt er så ensrettet, at du kan drikke dig så fuld i banja i Moskva, at du ender i en flyver til Petersborg. Stiger ind i en taxa. Siger navnet på din adresse i Moskva. Bliver kørt til samme adresse i Petersborg. Uden du opdager det. For det er samme type boligkvarter. Samme type opgang. Samme indretning i lejligheden. Dog med en anden (og meget sød) pige, der bor i lejligheden… [Read more…]
Filed Under: Russiske højtider
Udgivet den 1. december 2019 af Mette
C HoBыM roдoM! (Snovym godom) Sådan siger russerne til hinanden omkring nytår, som uden sammenligning er den største højtid i Rusland. Faktisk er nytåret russernes svar på julen.
Det er nemlig sådan, at julen blev ”afskaffet” under det kommunistiske styre, som forløb fra 1917-1991. Dengang blev alle religiøse handlinger bandlyst, og først med kommunismens fald i 1991 blev det igen muligt at dyrke sin tro offentligt.
Russerne lod sig ikke bremse. Som de fleste folkeslag ønskede russerne at markere overgangen til de lysere dage, så man holdt i stedet en Vinterfest, som faldt på nytårsaften.
Nytåret er derfor den højtid i Rusland, som minder mest om den måde, vi ellers holder jul på i Vesten. Børnene får gaver, og man går på besøg hos venner og familier og ønsker hinanden C HoBыM roдoM! (Snovym godom). Russerne har beholdt en del af de gamle juleskikke fra før revolutionen, blandt andet juletræet, som nu er blevet et nytårstræ. De går dog ikke rundt om træet, som vi gør i Danmark. [Read more…]
Filed Under: Russiske højtider
Udgivet den 28. oktober 2019 af Mette
Erfaringer fra Rusland: Jeg vidste ikke, at magtforholdet var så vigtigt
Magtforholdet mellem russere og danskere er en udfordring. Det har Torben Kirkholt og hans assistent Amalie Topp måttet sande. De arbejder for Ebmpapst, der fremstiller og sælger ventilatorer. Deres kontor ligger i Brøndby, og hovedkoncernen er placeret i Tysland med afdelinger i næsten alle verdens lande, heriblandt Ukraine, Hviderusland samt Rusland.
Torben har til opgave at overvåge og udvikle virksomhedens nordiske og østeuropæiske afdelinger. Til at hjælpe sig har han Amalie, sin personlige assistent. Indledningsvist skal Torben rejse rundt til alle de afdelinger, han har ansvar for. Her skal han skabe relationer, indsamle data og spotte udviklingsområder. [Read more…]
Filed Under: Russisk hierarki
Jeg hedder Mette Bærbach Bas og er uddannet idéhistoriker med speciale i russisk kultur. Som ung arbejdede jeg på et russisk børnehjem, og her blev jeg klar over, at dansk kultur er ekstrem. Det har jeg skrevet om i bogen Kulturspejlet, og det er det, jeg taler om, når jeg holder foredrag og kulturtræninger.
Jeg taler seks forskellige sprog og har boet i seks forskellige lande. Er gift med Cem, som har tyrkiske rødder. Sammen har vi to børn, som vi opdrager ud fra den devise, at børnene skal have det bedste fra begge kulturer.
På dette websted finder du:
Indsigt i russisk kultur
Nye perspektiver på dansk kultur
Ruslandseksperten - © 2022 Alle rettigheder forbeholdes - CVR: 32009549 - Brabrand Skovvej 68, 8220 Brabrand - Handelsbetingelser - Kontakt - Designet af: René Sejling
Mit websted bruger cookies til at forbedre din oplevelse. Du kan fravælge cookies, hvis du ønsker det. AccepterAfvis Læs mere
Privacy & Cookies Policy
This website uses cookies to improve your experience while you navigate through te website. Out of these, te cookies that are categorized as necessary are stored on your browser as they are essential for te working of basic functionalities of te website. We also use third-party cookies that help us analyze and understand how you use this website. These cookies will be stored in your browser only with your consent. You also have te option to opt-out of these cookies. But opting out of some of these cookies may affect your browsing experience.
Necessary cookies are absolutely essential for te website to function properly. This category only includes cookies that ensures basic functionalities and security features of te website. These cookies do not store any personal information.
Any cookies that may not be particularly necessary for te website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
Content protected by Whocopied.me